**Wendelin Joseph Nold** (født 18. januar 1900 i Bonham i Texas; død 1. oktober 1981) var en amerikansk katolsk prelat og biskop av Galveston(-Houston).

Liv og virke
------------

### Bakgrunn

Wendelin Nold var sønn av Wendelin Joseph og Mary Elizabeth (*née* Charles) Nold. Etter skolegang i Cleburne og Fort Worth studerte han ved *St. Mary's Seminary* i La Porte. Han fortsatte ved Pontifical North American College i Roma og tok doktorgrad i teologi i Roma i 1925.

### Prest

Wendelin Nold ble presteviet for bispedømmet Dallas den 11. april 1925.

### Koadjutorbiskop av Galveston

Den 29. november 1947 ble han av pave Pius XII utnevnt til koadjutorbiskop av Galveston og titulærbiskop av *Sasima*. Han ble ordinert til biskop den 25. februar året etter av biskopen av Dallas, Joseph Patrick Lynch; medkonsekratorer var Christopher Edward Byrne, biskop av Galveston, og Augustine Danglmayr, hjelpebiskop i Dallas.

Biskop Nold var den første innfødte texaner på denne bispestolen.

### Biskop av Galveston

I april 1950 etterfulgte han Christopher Edward Byrne som biskop av Galveston etter hans død. I løpet av hans embetsperiode ble bispedømmet ombenevnt til bispedømmet Galveston-Houston i 1959. Det var han som hadde gått inn for dette, i og med Hustouns eksplosive vekst.

I 1959 fikk Nold et hjerteslag, og omlag til samme tid fikk han nyresykdom. I september 1961 forordnet Nold raseintegering av alle bispedømmets katolske skoler. Under et sykehusopphold i 1963 ble han blind. Senere samme år utnevnte paven John Morkovsky til koadjutorbiskop, til å assistere med administrasjonen av bispedømmet.

Biskop Nold deltok i alle fire sesjonene i Det andre Vatikankonsil.

Under hans enbedsperiode etablerte han 79 nye menigheter og 14 misjoner, og en rekke skoler.

Den 22. april 1975 trakk Wendelin Joseph Nold seg som biskop i en alder av 75 år. 

Han døde 1. oktober 1981 i en alder av 81 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Benedict Joseph Flaget (1763-1850) \*1810
* Erkebiskop Martin John Spalding (1810-1872) \*1848
* Kardinal *James Gibbons* (1834-1921) \*1868
* Erkebiskop Placide Louis Chapelle (1842-1905) \*1891
* Erkebiskop James Hubert Blenk S.M. (1856-1917) \*1899
* Biskop Joseph Patrick Lynch (1872-1954) \*1911
* Biskop *Wendelin Joseph Nold* (1834-1921) \*1868

Referanser
----------

1. 1 2 3 4 5  «NOLD, WENDELIN J. (1900-1981)». *Handbook of Texas Online*.
2. 1 2  «History of the Archdiocese». *Roman Catholic Archdiocese of Galveston-Houston*.
3. ↑  catholic-hierarchy.org nold, lest 21. november 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |